Adelaide Borghi-Mamo

Adelaide Borghi-Mamo (Bolonia, 1826ko abuztuaren 9a – Bolonia, 1901eko irailaren 29a) italiar mezzo-sopranoa izan zen. Michele Mamo tenorearekin ezkonduta egon zen. Alabak, Erminia Borghi-Mamo (1855 - 1941) soprano ibilbide arrakastatsua izan zuen.

 Bizitza 
Borghi-Mamok Milanen ikasi zuen kantua Frantzeska Festarekin

 Lan ibilbidea 
1843. urtean aurkeztu zen profesionalki Urbinon, Saverio Mercadanteren Bianca gisa Il giuramento lanean. Hurrengo urtean Mesenako Vittorio Emanuele Antzokiko konpainian sartu zen. Laster hasi zen Italiako antzoki nagusietan jarduteko gonbidapena jasotzen.Borghi-Mamo, Adelaide en operissimo.com 

1851. urtean Mornaren papera interpretatu zuen Giovanni Paciniren Malvina di Scozia lanaren mundu mailako estreinaldian, San Carlo Antzokian. 1853. urtean itzuli zen hara, Mercadanteren Statira lanaren estreinaldian Olimpia pertsonaia interpretatu zuen eta Odettaren papera egin zuen Paciniren Romilda di Provenza lanaren lehen emanaldian. Urte horretan bertan Il trovatore laneko Azucena interpretatu zuen. Napolin Lauro Rossi eta Errico Petrellaren lanak ere estreinatu zituen. 1853. urtean Vienan jardun zuen, eta 1854. urtean Parisko Théâtre-Italien, Il trovatore lanarekin, Frantzian egindako estreinaldian. 1856. urtean Gioachino Rossiniren hiru operatan bereziki miretsia izan zen: Matilde di Shabran, Sevillako bizargina eta La Cenerentola operetan. 1856. urtean Parisko Operan debutatu zuen Leonora pertsonaia izan zen La favorita lanean. Lau urte eman zituen antzerki horri lotuta, eta urte horietan Fromental Halévy, Felicien David eta Gaetano Bragaren obrak estreinatu ahal izan zituen.

1860. urtean Borghi-Mamok Londresen aurkeztu zen Azucena eta Leonora gisa Her Majesty's Theatre-n. Handik aurrera Bolonian, Milanen, Venezian eta Turinen abestu zuen. 1876. urtean Parisera itzuli zen, La forza del destino Preziosilla abestera. Turingo Teatro Region 1862. urtean aurkeztu zen, Sevillako bizargina opera laneko Rosina izan zen, eta sarri itzuli zen ondorengo urteetan. 1879. urtean Madrilgo Errege Antzokian Beatrice izan zen Emilio Usiglioren Le donne curiose lanaren mundu mailako estreinaldian.

1884. urtean, Alfontso XII.a Borboi Espainiakoaren maitalea zela eta El Retiron berarekin paseatzen aritzen zela jakin ostean, herrialdetik kanporatua izan zen Canovas presidentearen aginduta.

Ahots dardarti eta intonatua zuen, eta eszenan tenperamentu grinatsua. 1880ko hamarkadara arte luzatu zen bere ibilbidea. 

 Heriotza 
1901. urtean hil zen Bolonian, 75 urte zituela.

 Erreferentziak 

 Kanpo estekak 

Kategoria:Boloniarrak
Kategoria:Bolonian hildakoak
Kategoria:Mezzosopranoak
Kategoria:Opera abeslariak
Kategoria:Wikipedia:14 elementuko autoritate kontrola duten orriak